สวัสดีค่ะคือปีนี้หนูจบม.6เเล้วกำลังมีสอบพวกgatpat Onet 9วิชาสามัญหนูรู้สึกเครียดกดดันมากเลยค่ะเพราะสอบติดกันจนเกินไป ทำให้กินอะไรไม่ค่อยได้ น้ำหนักลดจาก44เหลือ41โลเเล้ว เเละกินอาหารไม่ค่อยอร่อยเลยค่ะเเถมรู้สึกว่าสายตาล้ามากๆเลยค่ะพอจะมีวิธีคลายเครียดหรือยาบำรุงเพื่อเพิ่มน้ำหนักบ้างมั้ยคะ
สวัสดีค่ะ อาการรู้สึกเครียดกดดันจากสาเหตุเรื่องการเรียนนั้นสามารถเกิดขึ้นได้ในคนปกติ แต่ไม่ควรมีอาการมากจนรบกวนการใช้ชีวิตประจำวัน หรือทำให้พฤติกรรมการกิน การนอนเปลี่ยนแปลงไปถ้ามีพฤติกรรมการกินและการนอนที่เปลี่ยนแปลงไป ส่งผลต่อน้ำหนักตัว ไม่สามารถไปเข้าเรียนหรือเข้าสังคมได้ตามปกตินั้น อาจจะเข้าข่ายโรคทางจิตเวชต่างๆเช่นโรคซึมเศร้า ภาวะซึมเศร้า หรือความผิดปกติทางอารมณ์ได้แนะนำสังเกตอาการตนเองอย่างใกล้ชิด ถ้าเป็นมากติดต่อกันเกิน 2 สัปดาห์ ไม่มีช่วงที่ดีขึ้นเลย ควรแจ้งผู้ปกครองให้ทราบ และอาจต้องไปพบจิตแพทย์เพื่อตรวจสุขภาพจิตอย่างละเอียดต่อไป